CELEX: 31989R0979
Language: el
Date: 1989-04-14 00:00:00
Title: Κανονισμός (ΕΟΚ) αριθ. 979/89 της Επιτροπής της 14ης Απριλίου 1989 περί τροποποιήσεως του κανονισμού (ΕΟΚ) αριθ. 3779/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό του παραγωγού

Avis juridique important

|

31989R0979

Κανονισμός (ΕΟΚ) αριθ. 979/89 της Επιτροπής της 14ης Απριλίου 1989 περί τροποποιήσεως του κανονισμού (ΕΟΚ) αριθ. 3779/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό του παραγωγού  

Επίσημη Εφημερίδα αριθ. L 103 της 15/04/1989 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 979/89 ΤΗΣ ΕΠΙΤΡΟΠΗΣ  της 14ης Απριλίου 1989  περί τροποποιήσεως του κανονισμού (ΕΟΚ) αριθ. 3779/88 για την απόδοση της εισφοράς συνυπευθυνότητας στον τομέα των σιτηρών που προβλέπεται από τους κανονισμούς (ΕΟΚ) αριθ. 2040/86 και (ΕΟΚ) αριθ. 1432/88 όσον αφορά τις πρώτες μεταποιήσεις που πραγματοποιούνται για λογαριασμό του παραγωγού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 166/89 (2), και ιδίως το άρθρο 4 παράγραφος 5 και το άρθρο 4β,  Εκτιμώντας:  ότι ο κανονισμός (ΕΟΚ) αριθ. 3779/88 της Επιτροπής (3) προβλέπει την απόδοση στους παραγωγούς των ποσών της εισφοράς συνυπευθυνότητας που εισήχθησαν για ορισμένες πράξεις μεταποίησης, μετά από την απόφαση του Δικαστηρίου στην υπόθεση αριθ. 300/86·  ότι οι αιτήσεις αποδόσεως πρέπει να υποβληθούν από τους ενδιαφερόμενους πριν από τις 31 Μαρτίου 1989· ότι ορισμένες δυσκολίες διοικητικού χαρακτήρα καθιστούν προβληματική την τήρηση της εν λόγω προθεσμίας· ότι, προκειμένου να εξαλειφθούν οι δυσκολίες αυτές, πρέπει να παραταθεί κατά ένα μήνα η προθεσμία υποβολής των αιτήσεων αυτών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 3779/88, η φράση «πριν από τις 31 Μαρτίου 1989» αντικαθίσταται από τη φράση «πριν από τις 30 Απριλίου 1989».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 20 της 25. 1. 1989, σ. 16.  (3) ΕΕ αριθ. L 332 της 3. 12. 1988, σ. 17.